Source: http://www.legex.ro/Ordin-3668-2019-162701.aspx
Timestamp: 2019-06-16 20:54:09+00:00

Document:
Ordinul 3668/2019 | Legislatie gratuita
Ordinul Nr.3668 din 14.04.2019
Având în vedere prevederile art. 29 alin. (24) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,ţinând cont de dispoziţiile Hotărârii Guvernului nr. 1.258/2005 privind aprobarea Regulamentului de organizare şi funcţionare al Agenţiei Române de Asigurare a Calităţii în Învăţământul Preuniversitar (ARACIP), cu modificările ulterioare,în temeiul Hotărârii Guvernului nr. 26/2017 privind organizarea şi funcţionarea Ministerului Educaţiei Naţionale, cu modificările şi completările ulterioare,ministrul educaţiei naţionale emite prezentul ordin. Articolul 1Se aprobă Procedura privind acordul Agenţiei Române de Asigurare a Calităţii în Învăţământul Preuniversitar de înfiinţare, în cadrul unităţilor de învăţământ preuniversitar de stat şi particulare de nivel liceal acreditate, de noi specializări în cadrul profilurilor deja autorizate să funcţioneze provizoriu/acreditate din cadrul filierei teoretice şi/sau vocaţionale, fără parcurgerea procedurii de evaluare externă în vederea obţinerii autorizaţiei de funcţionare provizorie, prevăzută în anexa care face parte integrantă din prezentul ordin. Articolul 2Ministerul Educaţiei Naţionale, Agenţia Română de Asigurare a Calităţii în Învăţământul Preuniversitar, unităţile de învăţământ preuniversitar de stat şi particulare de nivel liceal acreditate şi inspectoratele şcolare judeţene/al municipiului Bucureşti vor duce la îndeplinire prevederile prezentului ordin. Articolul 3 Prezentul ordin se publică în Monitorul Oficial al României, Partea I. Ministrul educaţiei naţionale, Ecaterina Andronescu ANEXĂPROCEDURĂ privind acordul Agenţiei Române de Asigurare a Calităţii în Învăţământul Preuniversitar de înfiinţare, în cadrul unităţilor de învăţământ preuniversitar de stat şi particulare de nivel liceal acreditate, de noi specializări în cadrul profilurilor deja autorizate să funcţioneze provizoriu/acreditate din cadrul filierei teoretice şi/sau vocaţionale, fără parcurgerea procedurii de evaluare externă în vederea obţinerii autorizaţiei de funcţionare provizorie Articolul 1Unităţile de învăţământ preuniversitar de stat şi particulare de nivel liceal acreditate pot înfiinţa noi specializări în cadrul profilurilor deja autorizate să funcţioneze provizoriu/acreditate din cadrul filierei teoretice şi/sau vocaţionale, fără parcurgerea procedurii de evaluare externă în vederea obţinerii autorizaţiei de funcţionare provizorie. Articolul 2Unităţile de învăţământ menţionate la art. 1 vor solicita acordul Agenţiei Române de Asigurare a Calităţii în Învăţământul Preuniversitar (ARACIP) pentru înfiinţarea de noi specializări, până cel mai târziu la data de 15 octombrie, pentru anul şcolar următor. Articolul 3
(1) În vederea obţinerii acordului ARACIP, unităţile de învăţământ menţionate anterior înaintează ARACIP o cerere-tip, însoţită de următoarele documente:a)fişa-tip a unităţii de învăţământ, conform modelului ARACIP; b)rapoartele anuale de evaluare internă (RAEI) realizate de unitatea de învăţământ în ultimii 3 ani; c)noul proiect de dezvoltare instituţională, realizat pe termen mediu 3-5 ani; d)proiectul de ofertă educaţională.
(2) Cererea şi fişa-tip se vor înainta ARACIP în format letric, iar documentele menţionate la alin. (1) se vor încărca în aplicaţia calitate.aracip.eu. Articolul 4Cererea va fi soluţionată de ARACIP în maximum 45 de zile de la data înregistrării, prin emiterea acordului ARACIP în formatul prevăzut în anexa care face parte integrantă din prezenta procedură sau printr-o notificare privind respingerea cererii, după caz. Articolul 5Acordul ARACIP se aduce la cunoştinţa unităţii de învăţământ respective şi inspectoratului şcolar în termen de maximum 5 zile lucrătoare de la data emiterii. Articolul 6După emiterea acordului, ARACIP este obligată să actualizeze în mod corespunzător informaţiile cuprinse în Registrul unităţilor de învăţământ preuniversitar autorizate să funcţioneze provizoriu. Articolul 7Unităţile de învăţământ au obligaţia de a solicita acreditarea pentru noile specializări pentru care s-a emis acordul ARACIP, în termenele şi cu respectarea procedurilor prevăzute de legislaţia în vigoare. ANEXĂla procedură – SPECIMEN -ACORD DE ÎNFIINŢARE Având în vedere prevederile art. 29 alin. (24) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare, ţinând cont de Cererea înregistrată la Agenţia Română de Asigurare a Calităţii în Învăţământul Preuniversitar cu nr. ........ ........., însoţită de documentaţia aferentă, depusă de unitatea de învăţământ preuniversitar ................, cu sediul în ..............., nivelul/nivelurile ........ .........., profilul ........ ..........., autorizat să funcţioneze provizoriu/acreditat prin ........ ........., începând cu anul şcolar ........ ............., în cadrul profilului/profilurilor ................ vor fi înfiinţate următoarele specializări: ........ ............ . Capacitatea maximă de şcolarizare în unitatea de învăţământ ........ ........ este de ........ ......... . Unitatea de învăţământ ........ ................ ......... are obligaţia de a solicita evaluarea externă periodică, în anul şcolar ........ ..............., sub sancţiunea revocării prezentului acord. Preşedintele Agenţiei Române de Asigurare a Calităţii în Învăţământul Preuniversitar, ........ ................ ........... Nr. ........ ........ ......... Data ........ ...............
COMENTARII la Ordinul 3668/2019
Momentan nu exista niciun comentariu la Ordinul 3668 din 2019
Alte acte pe aceeaşi temă cu Ordin 3668/2019

References: Articolul 1
 Articolul 2
 Articolul 3
 Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7